Metodický list  k téme  Sezónnosť potravín - čo a kedy u nás rastie

Rozprávka o...
Cieľ: Vymyslieť rozprávku v ktorej žiaci  tvorivou formou, na základe získaných vedomostí   
   aplikujú svoje poznatky  o jednotlivých druhoch ovocia a zeleniny pestovanej u nás 
   a prezentujú ich pred kolektívom spolužiakov 

Vyučovací predmet: Biológia 5. ročník, téma: Rastliny pestované v záhradách
          Ovocné rastliny ,Biológia 6. Ročník, téma: Rastliny pestované v záhradách

Pomôcky: list papiera A4, pero, pastelky

Príprava: Zopakovanie doterajších vedomostí, motivačný rozhovor
          (ako motivácia môže byť použitá Rozprávka o dvanástich mesiačikoch)

Postup: 

1. Rozdelenie žiakov do skupín.
2. Zopakovanie doterajších vedomostí, motivačný rozhovor.
3. Rozdanie pomôcok.
4. Samostatná práca žiakov.
Žiaci v skupinách kreatívne spolupracujú na tvorbe rozprávky, ktorá bude o vybranom druhu zeleniny, alebo ovocia bude tam spomenutý jeho opis, čas zberu, spôsob využitia.  Príbeh môžu doplniť výstižným obrázkom.
5. Prezentácia jednotlivých prác pred kolektívom spolužiakov.

      
Zhrnutie: Žiaci sa pri tvorbe príbehu a počúvaní prezentovaných zapamätali, čas zberu, a     
[bookmark: _GoBack]      spôsob využitia jednotlivých druhov ovocia a zeleniny pestovanej u nás.

Príloha:
Ukážka práce

Rozprávka o Jankovi Hraškovi

Raz dostal Janko Hraško veľkú chuť na hrášok. Skočil do záhrady, natrhal si hrášku, ľahol do trávy a jedol,  až najedol sa do sýtosti . Akože by nemohol, času mal dosť, veď boli letné prázdniny.
Za nejaký čas sneh prikryl celú krajinu. Janko uzimený, brodiac sa hlbokým snehom ,vracal sa  domov zo školy a hútal: „Ale by mi dobre padla teplá hrachová polievka, no ale skade hrášok nabrať ?“
Aké bolo jeho prekvapenie,  keď prišiel domov a na stole rozvoniavala teplá hrachová polievka. „Mamka, ako ste to, skade ste  mali hrášok?“
„V lete som ho nazbierala, ten, čo ty si už zjesť nevládal a na zimu  som ho zamrazila. Janko sa s chuťou pustil do polievky a mamka sa s radosťou na neho pozerala dumajúc : „ Na jar znovu zasejem.“

